Source: https://www.jw.org/hu/hirek/jogi/regiok-szerint/oroszorszag/jw-vallas-legfelsobb-birosag/
Timestamp: 2017-03-30 14:16:03+00:00

Document:
Az orosz legfelsőbb bíróság előtt Jehova Tanúi Abinszki Vallási Közösségének ügye
Jehova Tanúi Királyság-terme Abinszkban
Az Orosz Föderáció Legfelsőbb Bírósága 2015. augusztus 5-én tárgyalta Jehova Tanúi Abinszki Vallási Közösségének (helyi jogi személy) fellebbezési kérelmét. A taganrogi és a szamarai hatóságok módszereit követve az abinszki hatóságok ez év elején megszüntették ezt a jogi személyt.
Jehova Tanúi abinszki gyülekezete körülbelül 100 főből áll, és sok idős férfi és nő is van köztük. Jehova Tanúi Abinszki Vallási Közössége 1999 novemberében lett hivatalosan bejegyezve. Ez a jogi személy a tulajdonosa a Királyság-teremnek, ahol a Tanúk a vallásos összejöveteleiket tartják.
2012 decemberében és 2013 októberében az abinszki hatóságok szabálysértési eljárást indítottak két Tanú ellen szélsőségesnek nyilvánított kiadványok állítólagos terjesztésének vádjával. Mindkét Tanú az abinszki gyülekezethez tartozik, de egyikük sem tagja az említett jogi személynek. Azonban az ügyész ezt figyelmen kívül hagyta, és a megalapozatlan vádakra hivatkozva indítványozta Jehova Tanúi Abinszki Vallási Közösségének a megszüntetését.
A Krasznodari Területi Bíróság 2015. március 4-én erre a valótlan feltevésre alapozva hozta meg a döntését, mely így szólt: „[A bíróság] Jehova Tanúi Abinszki Vallási Közösségét . . . szélsőségesnek nyilvánítja, és elrendeli a megszüntetését, valamint a jogi személyek állami jegyzékéből való törlését.” Ezenkívül az abinszki Királyság-terem tulajdonjogát átruházta az államra. Ha a legfelsőbb bíróság helybenhagyja a döntést, az Abinszkban élő Jehova Tanúi elveszítik az imádati helyüket.
Megkérdőjelezhető módszerek
Az abinszki hatóságok tévesen alkalmazzák a szélsőséges tevékenységek elhárításáról szóló szövetségi törvényt. A taganrogi és a szamarai hatóságok is ugyanezzel a módszerrel szüntették meg Jehova Tanúi helyi jogi személyeit, de a vádak ott sem voltak megalapozottak. Jehova Tanúi Taganrogban és Szamarában bátran védekeznek a bíróságon a hamis vádakkal szemben. Ezenkívül jogorvoslatért fordultak az Emberi Jogok Európai Bíróságához a vallásszabadságuk megsértése miatt.
Az Abinszkban élő Tanúk nem adják fel
Jehova Tanúi abinszki gyülekezete továbbra is folytatni fogja a vallásos tevékenységét, miként azt a világszerte élő hittársaik is teszik. Jehova Tanúi őszintén remélik, hogy az Orosz Föderáció Legfelsőbb Bírósága jogtalannak ítéli majd az alsóbb fokú bíróság döntését, és így lehetővé teszi, hogy az abinszki Tanúk zavartalanul, a saját összejöveteli helyükön gyűlhessenek össze az imádatra.
https://www.jw.org/finder?docid=802015670&wtlocale=H&srcid=share
mailto:?body=Az orosz legfelsőbb bíróság előtt Jehova Tanúi Abinszki Vallási Közösségének ügye%0a%0ahttps%3A%2F%2Fwww.jw.org%2Ffinder%3Fdocid%3D802015670%26wtlocale%3DH%26srcid=share⊂ject=Az orosz legfelsőbb bíróság előtt Jehova Tanúi Abinszki Vallási Közösségének ügye
Oroszország Legfelsőbb Bíróságának döntése veszélyes precedenst jelent az Oroszországban élő Jehova Tanúi számára
Az igazságügyi minisztérium bejegyzi Jehova Tanúi moszkvai vallási közösségét
Az Emberi Jogok Európai Bírósága megerősíti, hogy Jehova Tanúinak Oroszországban joguk van összegyűlni imádat céljából
A taganrogi bíróság elítéli Jehova Tanúit a hitük gyakorlásáért
Oroszország Legfelsőbb Bírósága megszüntette Jehova Tanúi jogi személyét Szamarában
Jehova Tanúi a bíróság előtt Taganrogban

References: bíróság 
 Bíróság 
 bíróság 
 bíróság 
 bíróság 
 bíróság 
 bíróság 
 bíróság